Taryh-geografiỳa aralyk ylym hökmünde geografiỳa we taryh ylymlarynyň çatrygynda kemala geldi. Bu ylym öz ösüşinde ylymyň köp sanly pudaklary bilen galtaşdy. Tebigy we jemgyỳetçilik ylymlarynyň aralygynda ỳerleşmek bilen taryhy-geografiỳa öz ösüşinde düşünmezliklere sezewar boldy. Sebäbi bu ylmy taryhçylar hem, fiziki geografiỳany, ykdysady geogafiỳany öwrenijiler hem özüniňki hasaplap, öz nukdaỳ nazarlaryndan bu ylymyň mazmununy we wezipelerini kesgitlediler. Bu ylymyň galtaşỳan ylymlarynyň gazanan üstünlikleri ỳa-da tersine şowsuzlyklary taryhy-geografiỳa hem öz täsirine ỳetirỳändir. Taryhy-geografiỳanyň ylymlar ulgamynda eỳeleỳän orny, rus alymy W. S. Žekulin tarapyndan düzülen sanawda has gowy görünỳär. Şol sanawda taryhy-geografiỳa tebigy-jemgyỳetçilik ylymlar toparyna degişli edilỳär.